OBRAZAC 1

**OPŠTINA BAR**

Broj iz evidencije postupaka javnih nabavki: 01-018/21-341/1

Redni broj iz Plana javnih nabavki: 65

Mjesto i datum: Bar, 17.02.2021. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Opština Bar, objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**za asfaltiranje, sanaciju i probijanje puteva, regulacija vodotokova na prostorima MZ i to: MZ Bar I, MZ Bar II, MZ Bar III, MZ Bar IV, MZ Bar V, MZ Šušanj, MZ Spič-Sutomore, MZ Ostros, MZ Šestani, MZ Stari Bar, MZ Crmnica, MZ Mrkojevići**

Predmet nabavke se nabavlja:

🗹 kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE 3](#_Toc49254414)

[2. TEHNIČKA SPECIFIKACIJA PREDMETA JAVNE NABAVKE 8](#_Toc49254415)

3. SREDSTVA FINANSIJSKOG OBEZBJE ĐENJA UGOVORA O JAVNOJ NABAVCI..........35

[4. METODOLOGIJA VREDNOVANJA PONUDA 14](#_Toc49254416)

[5. UPUTSTVO ZA SAČINJAVANJE PONUDE 15](#_Toc49254417)

[6. NAČIN ZAKLJUČIVANJA I IZMJENE UGOVORA O JAVNOJ NABACI 15](#_Toc49254418)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 18](#_Toc49254419)

[8. IZJAVA NARUČIOCA O NEPOSTOJANJU SUKOBA INTERESA 18](#_Toc49254420)

[9. UPUTSTVO O PRAVNOM SREDSTVU 20](#_Toc49254421)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac: Opština Bar | Kontakt-osoba: Marija Marković |
| Adresa: Bulevar Revolucije 1 | Poštanski broj: 85000 |
| Grad: Bar | Identifikacioni broj: 02015099 |
| Telefon: +382 (0)30 301 471 | Faks: +382 (0)30 301 467 |
| Elektronska pošta e-mail: emina.hot@bar.me | Internet stranica: www.bar.me |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke**

🗹 Radovi

1. **Naziv i opis predmeta javne nabavke**

|  |
| --- |
| Asfaltiranje, sanaciju i probijanje puteva, regulacija vodotokova na prostorima MZ i to: MZ Bar I, MZ Bar II, MZ Bar III, MZ Bar IV, MZ Bar V, MZ Šušanj, MZ Spič-Sutomore, MZ Ostros, MZ Šestani, MZ Stari Bar, MZ Crmnica, MZ Mrkojevići |

1. **CPV – Jedinstveni rječnik javnih nabavki**

|  |
| --- |
| 45233200 Razni radovi na površinskom sloju45000000 Građevinski radovi45233141 Radovi na održavanju puteva |

**IV Način nabavke:**

Nabavka se vrši:

🗹 kao cjelina

🞎 Obrazloženje razloga zašto predmet nabavke nije podijeljen na partije: Predmetnu nabavku nije moguće podijeliti na partije jer čini nerazdvojivu cjelinu, u cilju asfaltiranja i sanacije lokalnih puteva.

**V Zaključivanje okvirnog sporazuma**

Zaključiće se okvirni sporazum:

🗹 ne

**VI Procijenjena vrijednost predmenta nabavke:[[1]](#footnote-1)**

🞎 **Procijenjena vrijednost predmeta nabavke**:

🗹 kao cjeline je **438.016,53 € bez PDV-a**;

**VII Zajednička nabavka**

Nabavka se sprovodi kao zajednička nabavka:

🗹 Ne

**VIII Centralizovana nabavka**

Nabavka je centralizovana:

🗹 Ne

**IX Jezik ponude**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**X Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 60 dana od dana otvaranja ponuda.

**XI Posebni oblik nabavke**

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;

2) je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,

 2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.

1. **Uslovi sposobnosti privrednog subjekta**

Privredni subjekat mora da ispunjava uslove sposobnosti:

🗹 za obavljanje djelatnosti, i

🗹 stručne i tehničke osposobljenosti.

**B1. Uslovi za obavljanje djelatnosti**

Privredni subjekat treba da:

🗹 je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište, i

🗹 posjeduje ovlašćenje za obavljanje djelatnosti (licenca) u skladu sa zakonom.

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

🗹 dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta;

🗹 ovlašćenja za obavljanje djelatnosti koja je predmet nabavke:

- Licenca za izradu tehničke dokumentacije i izvođenje radova, izdatu od Ministarstva održivog razvoja i turizma Shodno članu 122 Zakona o planiranju prostora i izgradnji objekata („Sl. list CG“, br. 64/2017, 44/2018 i 63/2018, 11/2019 i 082/20)

Privredno društvo – ponuđač koje gradi objekat (izvođač radova) dužno je da za obavljene djelatnosti građenja ili izvođenja pojedinih vrsta radova na građenju objekta ima najmanje jednog zaposlenog ovlašćenog inženjera po vrsti radova koji se izvode i to:

* ovlašćenog gradjevinskog inženjera saobraćajni smjer

- Privredno društvo dužno je da imenuje ovlašćenog inženjera koji rukovodi građenjem objekta u cjelini.

**B3. Stručna i tehnička sposobnost**

Privredni subjekat je dužan da posjeduje:

🗹 iskustvo na kvalitetnom i uspješnom izvršavanju istih ili sličnih poslova iz oblasti predmeta nabavke.

Minimum 3 (tri) potvrde o kvalitetnom i uspješnom izvršavanju istih ili sličnih poslova iz oblasti predmeta nabavke. Pod istim ili sličnim radovima smatraju se radovi na asfaltiranju i betoniranju saobraćajnica sličnog tipa.

🗹 minimum mehanizacije, tehničke opreme koji su potrebni za blagovremeno i kvalitetno izvršenje ugovora;

**Dokazivanje stručne i tehničke sposobnosti**

Stručna i tehnička sposobnostdokazuje se:

🗹 potvrdama izdatih od strane investitora, odnosno korisnika o izvedenim radovima, tokom prethodnih godina ali ne i duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen.

🗹 listom osnovnih sredstava i opreme u svojini odnosno obezbijeđenih na drugi način u skladu sa zakonom;

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

**D. Posebni osnovi za isključenje iz postupka javne nabavke**

Iz postupka javne nabavke isključiće se privredni subjekta koji:

🗹 je u postupku stečaja ili likvidacije;

🗹 je zaključio ugovor ili sporazum sa drugim privrednim subjektom sa ciljem narušavanja tržišne konkurencije;

🗹 ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;

🗹 je netačno prikazivao činjenice u vezi ispunjenosti uslova u postupku javne nabavke;

🗹 je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

🗹 odnos cijene i kvaliteta

**XIV Način, mjesto i vrijeme podnošenja ponuda i otvaranja ponuda**

🗹 **Podnošenje ponuda u elektronskoj formi:**

Ponude se podnose preko ESJN-a zaključno sa danom 18.03.2021. godine do 11,00 sati.[[2]](#footnote-2)

Otvaranje ponuda održaće se dana 18.03.2021. godine u 11,30 sati.

🞎 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Opština Bar, Bulevar Revolucije br. 1, Bar, Građanski biro
* preporučenom pošiljkom sa povratnicom na adresi Opština Bar, Bulevar Revolucije br. 1, Bar, s tim što Garancija mora biti uručena od strane poštanskog operatora najkasnije do roka određenog za elektronsko podnošenje ponude.

**XV Rok važenja ponude**

Rok važenja ponude je 120 dana od dana otvaranja ponuda.

**XVI Garancija ponude**

🗹 da

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 7 dana nakon isteka važenja ponude.

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke

🗹 ne

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |
| --- | --- | --- | --- | --- |
| **Redni broj** | **Opis predmeta** | **Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr...** | **Jedinica mjere** | **Količine** |
|
|  |
| 1. | **ZEMLJANI RADOVI – GRAĐEVINSKI DIO** | Iskop u zemljištu III i IV kategorije sa utovarom i odvozom na deponiju koju obezbjeđuje izvođač | m3 | 2000 |
| 2. | iskop u materijalu V i VI kategorije sa utovarom i odvozom na deponiju koju obezbjeđuje izvođač | m3 | 100 |
| 3. | Izrada mehanički stabilizovanog donjeg stroja puta, od krupnog kamenog nasipa izrađenog u slojevima različite debljine | m3 | 300 |
| 4. | Izrada tampona od jalovine debljine 10 cm, sa nabijanjem do potrebne zbijenosti, kao podloge za asfalt  | m2 | 10000 |
| 5. | Izrada tampona od jalovine debljine 20 cm, sa nabijanjem do potrebne zbijenosti, kao podloge za asfalt  | m2 | 1500 |
| 6. | Utovar i odvoz viška materijala na deponiju do 10 km koju obezbjeđuje izvođač | m3 | 100 |
| 7. | **ZEMLJANI RADOVI – GRAĐEVINSKI DIO** | Utovar i odvoz viška materijala na deponiju do 15 km koju obezbjeđuje izvođač | m3 | 100 |
| 8. | Sabijanje podtla do potrebne zbijenosti | m2 | 600 |
| 9. | Uklanjanje postojećih ivičnjaka sa utovarom i odvozom na deponiju koju obezbjeđuje izvođač | m | 200 |
| 10. | Izdizanje šahti i slivnika  | kom | 30 |
| 11. |  Čišćenje vodotokova | m3 | 800 |
| **ZEMLJANI RADOVI – GRAĐEVINSKI DIO – UKUPNO** |
| 12. | **KOLOVOZNA KONSTRUKCIJA** | Struganje postojećeg habajućeg asfaltnog sloja d = 4 cm | m2 | 1500 |
| 13. | Mašinsko rezanje asfalta  | m | 500 |
| 14. | Mašinsko rezanje betona | m | 100 |
| 15. | Opravka kolovoznog zastora i drugih oštećenja na putevima (čišćenje oštećenja, rezanje, nasipanje, nabijanje, prskanje emulzijom i asfaltiranje) | m2 | 1500 |
| 16. | Izrada gornjeg nosećeg sloja od bito šljunka BNS – 22 debljine 6 cm | m2 | 30000 |
| 17. | Izrada habajućeg sloja asfalta od AB 11 debljine 4 cm | m2 | 14000 |
| 18. |  | Izrada sloja asfalta za izravnavanje većih neravnina prije izrade završnog sloja različite debljine  | t | 200 |
| 19. | Prskanje emulzijom  | m2 | 14000 |
| **KOLOVOZNA KONSTRUKCIJA – UKUPNO** |
| 20. | **TROTOARI I STAZE** | Nabavka i ugradnja behatona  | m2 | 300 |
| 21. | Skidanje postojećeg behatona sa čišćenjem i slaganjem, izradom nove posteljice i ugradnjom istog  | m2 | 100 |
| 22. | Nabavka i ugradnja betonskih ivičnjaka dimenzija 18 x 24 x 80 cm na betonu MB 30 | m | 350 |
| 23. | Nabavka i ugradnja betonskih ivičnjaka dimenzija 12 x 18 x 80 cm na betonu MB 30 | m | 100 |
| 24. | Uklanjanje i odvoz, na deponiju, koju obezbjeđuje izvođač oštećenih rastera i behatona sa posteljicom | m2 | 250 |
| **TROTOARI I STAZE – UKUPNO** |
| 25. | **BETONSKI I AB RADOVI** | Izrada AB potpornih zidova sa potrebnim temeljima od MB 30, sa korišćenjem agregata od drobljenog kamena i armaturne mreže Q335 od rebraste armature -u jednostranoj oplati  | m3 | 45 |
| 26. |  | Izrada AB potpornih zidova sa potrebnim temeljima od MB 30, sa korišćenjem agregata od drobljenog kamena i armaturne mreže Q335 od rebraste armature - u dvostranoj oplati  | m3 | 45 |
| 27. | Nabavka i ugradnja rebraste armature  | kg | 1000 |
| 28. | Zidanje zida lomljenim kamenom u cementnom malteru sa jednim licem i pripadajućim temeljima  | m3 | 50 |
| 29. | Zidanje zida lomljenim kamenom u cementnom malteru sa dva lica i pripadajućim temeljima  | m3 | 20 |
| 30. | Zatrpavanje iza potpornog zida kamenom granulacije 80-200mm, otporne na vodu i uticaj mraza  | m3 | 100 |
| 31. | Betoniranje podloge od nearmiranog betona d=10 cm, sa MB 30 | m2 | 50 |
| 32. | Betoniranje podloge od armiranog betona d=10 cm, sa MB 30 i armaturnom mrežom Q188 od rebraste armature | m2 | 300 |
| 33. | **BETONSKI I AB RADOVI** | Nabavka i ugradnja poklopca za šahtove KN 250 | kom | 10 |
| 34. | Nabavka i ugradnja poklopca za šahtove KN 400 | kom | 10 |
|  |  |  |  |  |
| **BETONSKI I AB RADOVI UKUPNO** |

|  |
| --- |
|  **REKAPITULACIJA**  |
| **I** |  **ZEMLJANI RADOVI – GRAĐEVINSKI DIO**  |  |
| **II** | **KOLOVOZNA KONSTRUKCIJA** |  |
| **III** | **TROTOARI I STAZE** |  |
| **IV** | **BETONSKI I AB RADOVI**  |  |

***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

🗹 Rok izvršenja ugovora je do 31.12.2021. godine, a najkasnije do zaključivanja novog ugovora sa najpovoljnijim ponuđačem, za narednu godinu.

Do produžetka roka može doći uslijed nastupanja promijenjenih okolnosti, više sile, kao i okolnosti na koje izvođač nije mogao objektivno da utiče.

🗹 **Mjesto izvršenja ugovora** je Opština Bar

🗹 **Rok plaćanja je**: u roku od 30 dana od dana potpisane i ovjerene situacije, od strane Nadzornog organa i Naručioca.

🗹 **Način plaćanja je:** Virmanski, putem privremenih i okončane situacije

🗹**Uslovi plaćanja su**: prihvatanje dostavljene situacije ovjerene od strane Nadzornog organa.

🗹 **Garantni rok:** je 2 godine od dana primopredaje izvedenih radova. Izvodjač garantuje za kvalitet izvedenih radova koji su predmet ovog ugovora ,

Izvodjač je dužan da o svom trošku otkloni sve nedostatke, koji se pokažu u toku garantnog roka, saglasno članu 687 stav 1 Zakona o obligacionim odnosima.

🗹 **Način sprovođenja kontrole kvaliteta**. Preko nadzornog organa.

Stručni  nadzor nad realizacijom ugovora Naručilac će vršiti preko privrednog društva za vršenje poslova nadzora, o čemu će pismeno obavijestiti Izvođača.

NARUČILAC će danom uvođenja u posao Izvođaču pismeno saopštiti lica  koja  će  vršiti  stručni nadzor  nad  izvodjenjem  radova  (u daljem tekstu: Nadzorni organ).

Ako u toku izvodjenja radova dođe do promjene nadzornog organa, NARUČILAC će o tome obavijestiti Izvodjača.

Nadzorni organ ovlašćen je da se stara i kontroliše realizaciju ovog ugovora u skladu sa Zakonom o planiranju prostora i izgradnji objekata.

Nadzorni organ nema pravo da oslobodi Izvodjača od bilo koje njegove dužnosti ili obaveze iz ugovora ukoliko za to ne dobije pismeno ovlašćenje od Naručioca.

Postojanje nadzornog organa i njegovi propusti u vršenju stručnog nadzora ne oslobadja Izvodjača od njegove obaveze i odgovornosti za kvalitetno i pravilno izvodjenje radova.

Nadzorni organ ima pravo da naredi IZVODJAČU da  otkloni izvedene radove koji nisu u skladu sa opisom i obimom radova definisanim Tenderskom dokumentacijom i Ponudom.

Ako IZVODJAČ, i pored upozorenja i zahtjeva Nadzornog organa, ne otkloni uočene nedostatke i nastavi sa izvodjenjem radova koji nisu u skladu sa opisom i obimom definisanim tenderskom dokumentacijom Nadzorni organ će radove obustaviti i o tome obavjestiti NARUČIOCA i nadležnu inspekciju i te okolnosti unijeti u gradjevinski dnevnik.

Sa izvodjenjem radova može se ponovo nastaviti kada izvođač preduzme i sprovede odgovrajuće radnje i mjere kojima se prema nalazu nadležne inspekcije i nadzornog organa obezbjeđuje izvođenje radova u skladu sa opisima i obimom definisanim tenderskom dokumentacijom.

Ako se izmedju Nadzornog organa i IZVODJAČA pojave nesaglasnosti u pogledu materijala koji se ugradjuje, materijal se daje na ispitivanje kako bi se utvrdilo da li odgovara opisu i obimu definisanim Tenderskom dokumentacijom i Ponudom.

Troškove ovog ispitivanja plaća IZVODJAČ koji ima pravo da traži njihovu nadoknadu od NARUČIOCA, ako ovaj nije bio u pravu.

Materijal za koji se utvrdi da ne odgovara opisu, bitnim karakteristikama i obimu definisanim Tenderskom dokumentacijom i Ponudom, IZVODJAČ mora o svom trošku da ukloni sa gradilišta u roku koji mu odredi Nadzorni organ.

**Garancije kvaliteta:**  Za izvedene radove Izvođač je dužan, uz situaciju o izvedenim radovima, dostaviti dokaze o kvalitetu izvedenih radova i i ugrađenih materijala, u vidu validnog atesta ili sertifikata o kvalitetu na crnogorskom jeziku i dokaze (geodetski snimak) o izvedenim količinama urađene od strane ovlašćene geodetske organizacije.

**🗹 Drugi uslovi:**

**Način i dinamika izvršenja** : Izvođač radova će radove izvoditi isključivo po posebnom nalogu Naručioca.

Poseban akt ili nalog za radove iz poziva, odnosno tenderske dokumentacije izdaje Izvođaču predsjednik opštine ili lice odnosno organ koga ovlasti predsjednik.

Poseban nalog za radove Naručilac izdaje Izvođaču isključivo pismenim putem: Nalog će biti sačinjen nakon dostavljanja predmjera i predračuna radova koji će zajednički sačiniti Izvođač i Naručilac, a isti će sadržati i rok za izvođenje.

Poseban nalog za radove predstavlja dio od cjelokupne investicije, kako po cijeni tako i po vremenu izvođenja i na isti se primjenjuju sve opšte odredbe ovog ugovora. Izvođač je dužan da postupa po nalozima u roku odmah, a najkasnije u vremenu koje je neophodno za pripremu određenih radova, imajući u vidu udaljenost lokacije, odnosno najduže 4 dana od dana dobijanja naloga.

Ukoliko izvođač ne postupi po nalozima naručioca u više od tri naloga ili Nadzorni organ utvrdi da Izvođač nekvalitetno vrši radove, Naručilac ima pravo jednostranog raskida ugovora. Isto tako, ugovor će biti raskinut ukoliko se ne poštuje rok izvođenja, koji je dat u nalogu.

Izvođač će, po svakom nalogu, nakon završetka radova ispostavljati situaciju koji prethodno mora ovjeriti Nadzorni organ. Izvođač radova je u obavezi da prije početka izvođenja radova o radovima obavijesti Sekretarijat za imovinu, zastupanje i investicije i Komunalnu policiju.

U postupku izvođenja radova, na zahtjev Naručioca, može doći do promjene količina po pojedinim pozicijama, s tim da ukupna vrijednost javne nabavke ne prelazi ugovoreni iznos iz ponude.

🗹 Ponuđač snosi troškove naknade korišćenja patenata i odgovoran je za povredu zaštićenih prava intelektualne svojine trećih lica

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

1) odnos cijene i kvaliteta

🗹 najniža ponuđena cijena broj bodova 90

🗹 kvalitet broj bodova 10

Komisija za sprovođenje postupka javne nabavke će vrednovati ponude po kriterijumu ekonomski najpovoljnija i to na način da će 90 bodova određivati najniže ponuđena cijena (C), 10 bodova određivaće kvalitet (Q).

Ponuđač sa najvećim brojem bodova (C + Q) će biti izabran.

1. Najniža ponuđena cijena (C)(90 bodova)

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom m i dobijeni količnik pomnoži sa brojem bodova (90 bodova) i to po formuli:

 (C)= C1 / C2 x 90

C- Broj bodova

C1-Najniža ukupna ponuđena cijena

C2 -Ponuđena cijena

1. Kvalitet (Q) 10 bodova

Podkriterijum kvalitet iskazuje se kroz:

Kvalifikacije i iskustvo ovlašćenog inženjera koji će rukovoditi građenjem objekta u cjelini, 10 bodova

Ponude se vrednuju po osnovu parametra kvaliteta koji se odnose na kvalifikacije i iskustvo lica kojima će biti povjereno izvršenje predmeta nabavke (ovlašćenog inženjera koji će rukovoditi građenjem objekta u cjelini), vrši se na osnovu podataka o kvalifikacijama i iskustvu lica kojima će biti povjereno izvršenje predmeta nabavke, što se dokazuje dokazima nadležnog organa ili ovlašćene organizacije, odnosno pravnog lica o nivou okvira kvalifikacije i stručne osposobljenosti lica kojima će biti povjereno izvršenje predmeta nabavke.

Ponuđač dokazuje parametar kvalitet na način što će dostaviti potvrdu kojom potvrđuje da ovlašćeni inženjer koji će rukovoditi građenjem objekta u cjelini ima predviđene kvalifikacije i iskustvo na rukovođenju na istim ili sličnim poslovima.Pod istim ili sličnim radovima smatraju se radovi na asfaltiranju i betoniranju saobraćajnica sličnog tipa.

Maksimalni broj bodova dobija ponuda ponuđača koji ima najveći broj potvrda kako je to definisano prethodnim stavom, a ostale ponude dobijaju proporcionalno broj bodova po formuli:

Q=Nj/Nmax x 10

Gdje je:

Q\_Broj bodova

Nj- broj potvrda

Nmax- najveći broj potvrda

Ponuđaču koji ne dostavi potvrde će po tom parametru biti dodijeljeno 0 poena.

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o sadržaju ponude i uputstvu za sačinjavanje i podnošenje ponude.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[3]](#footnote-3)

Ugovorne strane su saglasne da u postupku izvođenja radova, na zahtjev Naručioca, može doći do promjene količina po pojedinim pozicijama, s tim da ukupna vrijednost javne nabavke ne prelazi ugovoreni iznos iz ponude.

Organizacija, odabir, planiranje deponije i uređenje na deponiji nakon odvoza i transporta i odlaganja viška materijala sa gradilišta obezbjeđuje IZVOĐAČ.

IZVODJAČ je dužan da prije uvođenja u posao dostavi NARUČIOCU Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata. IZVOĐAČ je dužan da imenovanje ovlašćenih inženjera izvrši u skladu sa kvalifikacijama rukovodećih lica i posebno kvalifikacijama lica koja su odgovorna za izvođenje konkretnih radova, dostavljenih Ponudom.

Do promjene ovlašćenog inženjera u odnosu na imenovanje dostavljeno u ponudi može doći samo za slučaj nastupanja okolnosti na koje IZVOĐAČ nije mogao da utiče i uz saglasnost NARUČIOCA.

Predložena zamjena ovlašćenog inženjera mora da ispunjava minimum kvalifikacija inženjera koji se zamjenjuje.

Ako Izvođač ne imenuje ovlašćene inženjere u skladu sa zahtjevima iz prethodna tri stava, Naručilac će aktivirati garanciju za dobro izvršenje ugovora i jednostrano raskinuti ugovor.

IZVODJAČ je dužan da, u vezi sa gradjenjem objekta koji je predmet ovog ugovora, uredno i po  propisima koji važe u sjedištu NARUČIOCA vodi propisanu gradilišnu dokumentaciju.

Ako Izvođač bez krivice Naručioca ne završi radove koji su predmet ovog ugovora u ugovorenom roku, dužan je Naručiocu platiti na ime ugovorene kazne penale 2,0 %0 (dva promila) od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova.

Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu (penale), te se smatra da je samim padanjem u docnju Izvođač dužan platiti ugovorenu kaznu (penale) bez opomene Naručioca, a Naručioc ovlašćen da ih naplati – odbije na teret izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati – odbijanju, dužan obavjestiti Izvođača.

Plaćanje ugovorene kazne (penala) ne oslobađa Izvođača obaveze da u cjelosti završi ugovorene radove.

Ako Naručiocu nastane šteta zbog prekoračenja ugovorenog roka završetka radova u iznosu većem od ugovorenih i obračunatih penala – kazne, tada je Izvođač dužan da plati Naručiocu pored ugovorene kazne (penale) i iznos naknade štete koji prelazi visinu ugovorene kazne.

Garancija za dobro izvršenje ugovora za slučaj povrede ugovorenih obaveza treba da važi 30 dana duže od roka izvršenja ugovora.

Ako Izvođač ne preda naručiocu garanciju za dobro izvršenje ugovora u momentu zaključenja ugovora, smatra se da je odustao od ponude.

U slučaju iz prethodnog stava Naručilac će aktivirati garanciju ponude. Ako Izvođač ne produži važenje garancije za dobro izvršenje ugovora, Naručilac će aktivirati ovu garanciju i zahtijevati naknadu štete u iznosu od 10% od ponuđenog iznosa ponude, a ponuđač je dužan naknaditi tu štetu.

Izvodjač garantuje za kvalitet izvedenih radova koji su predmet ovog ugovora je 2 godine od dana primopredaje izvedenih radova.

Izvodjač je dužan da o svom trošku otkloni sve nedostatke, koji se pokažu u toku garantnog roka, saglasno članu 687 stav 1 Zakona o obligacionim odnosima.

Izvodjač je dužan da po završenim radovima povuče sa gradilišta svoje radnike, ukloni preostali materijal, opremu, sredstva za rad i privremene objekte koje je koristio u toku rada, očisti gradilište od otpadaka koje je napravio i uredi i očisti okolinu gradjevine i samu gradjevinu (objekat na kome je izvodio radove).

Pregled i primopredaja izvedenih radova vršiće se prema propisima koji važe u sjedištu Naručioca. Obavijest da su radovi završeni Izvođač podnosi Naručiocu preko Nadzornog organa.

Po obavljenom pregledu i primopredaji izvedenih radova i otklanjanju utvrđenih nedostataka, ugovorene strane će preko svojih ovlašćenih predstavnika u roku od 15 dana izvršiti konačni obračun izvedenih radova.

Naručilac i Izvodjač su saglasni da sastavni dio ovog ugovora čine:

- ponuda Izvođača,

- garancija za dobro izvršenje ugovora za slučaj povrede ugovorenih obaveza

Naručilac će jednostrano raskinuti Ugovor o javnoj nabavci i aktivirati garanciju za dobro izvršenje posla u slučaju da Izvođač:

1) nastupe okolnosti koje za posljedicu imaju bitnu izmjenu ugovora kojom se značajno povećava obim ugovora;

2) ako nastupi neki razlog koji predstavlja osnov za obavezno isključivanje ugovora, odnosno ako naručilac utvrdi da postoji sukob interesa kod izvođača i naručioca

3) ukoliko se tokom trajanja ugovora utvrdi da je izvođač pravosnažno osuđen odnosno čiji je izvršni direktor pravosnažno osuđen za neko od krivičnih dijela predviđenih članom 99 stav 1 tačka 1 ZJN

4) ukoliko izvođač tokom trajanja ugovora nije izmirio sve dospjele obaveze po osnovu poreza i doprinosa za penzijsko i zdravstveno osiguranje

5) ako izvođač ne izvršava ugovorene obaveze

6) prilikom realizacije ugovora ne dostavi Naručiocu tehničku dokumentaciju traženu kao garanciju kvaliteta kojom će dokazati da kvalitet ponuđenog materijala odgovara uslovima/standardima zahtijevanim tenderskom dokumentacijom;

7) ne izvršava svoje obaveze u roku utvrđenim ugovorom Ugovorom.

8) u posao uvede firmu koja se u ponudi ne pojavljuje kao ponuđač, član zajedničke ponude, ili kao podugovarač radova.

Izvođač će jednostrano raskinuti Ugovor ako Naručilac ne plaća Izvođaču u rokovima i na način predviđen Ugovorom.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

Ugovor o javnoj nabavci koji je zaključen uz kršenje antikorupcijskog pravila ništav je, u skladu sa članom 38 stav 3 Zakona o javnim nabavkama („Sl. list CG“ br. 074/19).

🗹 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

* radi nabavke dodatnih radova koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovornije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u oviru prvobitne nabavka i može da prouzrokuje značajne poteškoće ili znatno povećanje troškova za naručioca a povećanje vrijednosti ugovora nije veće od 20% vrijednosti prvobitnog ugovora.
* kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora
1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om.

1. **IZJAVA NARUČIOCA O NEPOSTOJANJU SUKOBA INTERESA**

**Opština Bar**

Broj: 01-018/21-341/2

Mjesto i datum: Bar, 17.02.2021. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**IZJAVLJUJEM**

da u postupku javne nabavke redni broj 65 iz Plana javne nabavke broj 01-018/21-146/1 od 28.01.2021. godine za asfaltiranje, sanaciju i probijanje puteva, regulacija vodotokova na prostorima MZ i to: MZ Bar I, MZ Bar II, MZ Bar III, MZ Bar IV, MZ Bar V, MZ Šušanj, MZ Spič-Sutomore, MZ Ostros, MZ Šestani, MZ Stari Bar, MZ Crmnica, MZ Mrkojevićinijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Predsjednik: Dušan Raičević

 \_\_\_\_\_\_\_\_\_\_\_\_\_\_\_\_\_\_\_\_

 *s.r.*

Predsjednik komisije za sprovođenje postupka javne nabavke: Asim Andrić

 \_\_\_\_\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke: Dragan Šorović

 \_\_\_\_\_\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke: Marija Marković

 \_\_\_\_\_\_\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke: Edin Crnovršanin

 \_\_\_\_\_\_\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke: Savo Šorović

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[4]](#footnote-4). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-1)
2. Detaljno uputstvo o dostavljanju ponude preko ESJN-a može se naći na adresi www.ujn.gov.me [↑](#footnote-ref-2)
3. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-3)
4. Od dana upostavljanja ESJN-a isključivo se dostavlja preko ESJN-a [↑](#footnote-ref-4)